Sara@crazymail.com

Sara@crazymail.com on vuonna 1998 ilmestynyt Tuija Lehtisen kirjoittaman Sara-nuortenkirjasarjan ensimmäinen osa. Sarjan muut osat ovat Nottingham kesällä kello 6, Sara ja levottomat jalat ja Missä olet, Sara?.

Kirja kertoo helsinkiläisestä punkkaritytöstä, 16-vuotiaasta Sara Niinistöstä, joka esiintyi myös Lehtisen aiemmassa teoksessa Asvalttisoturi (1997). Sara joutuu hankaluuksiin myytyään kaverinsa huumeet. Äiti pakottaa Saran muuttamaan enonsa luokse tuppukylään, jossa hän käy kymppiluokkaa. Koulussa hän tutustuu kiinnostavaan ihmiseen. Sara on luonteeltaan itsepäinen, itsenäinen ja villi. Hän saa käyttää enonsa luona olevaa internetyhteyttä ja löytää sieltä Markin, jolle purkaa ajatuksiaan.

Lehtinen sai teoksesta Pirkanmaan Plättä -palkinnon vuonna 1999.

Kirjan henkilöt 
Eila – Saran äiti
Olli – Saran isäpuoli
Pinja – Saran siskopuoli
Jyrki – Saran eno
Kyösti – Saran eno
Mummo  -  Eilan, Jyrkin ja Kyöstin äiti
Oilimaija – Kyöstin vaimo
Manne, Meiju ja Miika – Kyöstin ja Oilimaijan lapset
Rauski, Gitta, Hellevi, Pelle, Sakke & Lasse – Saran luokkakaverit
Mona Lisa – 9-luokkalainen tyttö Saran koulusta (oikea nimi Mari)
Inkeri – äidin lapsuudenystävä ja Saran koulun rehtori

Lähteet

Tuija Lehtisen teokset
Suomalaiset nuortenkirjat
Vuoden 1998 kirjat